Publication: Magyar Közlöny
Issue: MK-2009-173 (Year: 2009, Number: 173)
Era: 2004-2010
Section: 2. melléklet a 32/2009. (XII. 1.) MNB rendelethez
Paragraph Index: 683

3. Rezidensek és nem-rezidensek elkülönítése Rezidens: minden olyan természetes és jogi személy, valamint jogi személyiséggel nem rendelkezõ szervezet, amely gazdasági érdekeltségének központja Magyarország gazdasági területén van. Ennek megfelelõen rezidensnek minõsül: 1. a Magyar Köztársaság területén állampolgárságától függetlenül legalább egy éve életvitelszerûen tartózkodó, vagy szándékai szerint tartózkodni akaró természetes személy, ide nem értve az itt mûködõ külföldi diplomáciai és konzuli képviseletek nem magyar állampolgárságú tagját, alkalmazottját és azok családtagját, továbbá a tanulmányok folytatása vagy gyógyászati kezelés céljából itt tartózkodó, illetve ide érkezõ személyt, 2. a külföldön mûködõ magyar diplomáciai és konzuli képviseletek, azok magyar állampolgárságú tagja, alkalmazottja és az említett személyek családtagja, a Magyar Honvédség hivatásos vagy szerzõdéses állományának külföldön szolgálatot teljesítõ tagja, továbbá a Magyar Állam alkalmazásban külföldön munkát végzõ egyéb természetes személy, 3. a Magyar Köztársaság területén – ideértve a vámszabad- és a tranzitterületet is – székhellyel, telephellyel rendelkezõ vagy egyébként gazdasági tevékenységet folytató jogi személy és jogi személyiséggel nem rendelkezõ szervezet (a továbbiakban együtt: szervezet). 4. Amennyiben egy szervezet rezidensi státusza – a fizikai jelenlét hiányában –, nem állapítható meg a székhelye alapján, a szervezet bejegyzésének helyét kell figyelembe venni, azaz a magyar cégbíróságnál bejegyzett szervezet minõsül rezidensnek. Nem rezidens: a rezidensnek nem minõsülõ természetes személy és szervezet. Nem rezidensnek minõsül az a szervezet, amely gazdasági érdekeltségének központja nem a Magyar Köztársaság területén – ideértve a vámszabad és a tranzitterületet is – van, és magyar cégbíróságnál nincs bejegyezve. Nem rezidensnek minõsül – többek között – az a szervezet, amelyre egyidejûleg igaz, hogy adószáma 51-re végzõdik, gazdálkodási forma kódja (az egységes statisztikai számjel 13–15. karaktere) 931, és magyar cégbíróságnál nincs bejegyezve.

Source: https://magyarkozlony.hu/hivatalos-lapok/def628cb8e3338bfccaa8e6652aba813ec6781cc/dokumentumok/673ad2e2a54ecb6336ac6a8180d7859c7eac9973/letoltes